หงส์แดง เล็งคว้า บ็อกดาน เฝ้าเสา
มีรายงานว่า  ลิเวอร์พูล กำลังวางแผนคว้า อดัม บ็อกดาน นายด่านทีมชาติฮังการี ของ โบลตัน วันเดอร์เรอร์ส  มาเฝ้าเสา  หลังโชว์ฟอร์มเหนียวหนึบในเกมเอฟเอคัพ รอบ 4  นัดที่เสมอกับหงส์แดง 0-0 ,สำนักข่าวต่างประเทศรายงานวันที่ 25 ม.ค. ว่า หงส์แดง ลิเวอร์พูล สโมสรยักษ์ใหญ่แห่งศึกพรีเมียร์ลีก อังกฤษ  ตกเป็นข่าวกำลังวางแผนคว้า อดัม บ็อกดาน ผู้รักษาประตูชาวฮังการี ของ โบลตัน วันเดอเรอร์ส ทีมในเดอะ แชมเปียนชิพ  มาร่วมทัพ หลังจากเจ้าตัวโชวฺฟอร์มได้อย่างยอดเยี่ยมจนช่วยให้ต้นสังกัด บุกมายันเสมอ ลิเวอร์พูล 0-0 ในเกมเอฟเอคัพ รอบ 4 เมื่อวันเสาร์ที่ผ่านมา,สำหรับ บ็อกดาน วัย 27 เสียตำแหน่งตัวจริงให้กับ แอนดี้ โลเนแกรน  ในฤดูกาลนี้ โดยเจ้าตัวได้ลงเล่นแค่ในเกมเอฟเอคัพเท่านั้น  และจะหมดสัญญากับ โบลตัน ในช่วงซัมเมอร์นี้,รายงานล่าสุดระบุว่า เบรนแดน ร็อดเจอร์ส กุนซือของหงส์แดง ที่กำลังมองหาผู้รักษาประตูมาเพิ่มเติม หลังจาก ซิมง มินโญเลต์ และ แบร็ด โจนส์ ทำผลงานไม่คงเส้นคงวาเท่าไหร่นัก ประทับใจผลงานของบ็อกดานเป็นอย่างมาก และเตรียมพิจารณายื่นข้อเสนอให้ โบลตััน พิจารณาในเร็ววันนี้,ทั้งนี้ บ็อกดาน ลงเฝ้าเสาให้ทีมชาติฮังการี ไปแล้ว 19 นัดด้วยกัน
มีรายงานว่า  ลิเวอร์พูล กำลังวางแผนคว้า อดัม บ็อกดาน นายด่านทีมชาติฮังการี ของ โบลตัน วันเดอร์เรอร์ส  มาเฝ้าเสา  หลังโชว์ฟอร์มเหนียวหนึบในเกมเอฟเอคัพ รอบ 4  นัดที่เสมอกับหงส์แดง 0-0 
พรีเมียร์ลีก,ลิเวอร์พูล,อดัม บ็อกดาน,เบรนแดน ร็อดเจอร์ส,โบลตัน วันเดอเรอร์ส,ข่าวกีฬา